Author: Tima
Last saved by: Goran Stojic

GRADONAČELNIK NIŠA DARKO BULATOVIĆ OBIŠAO RADOVE NA IZGRADNJI KANALIZACIONE MREŽE U GORNJEM KOMRENU

Izlivanje otpadnih voda prošlost

*Kanalizaciona mreža nije bila u potpunosti završena, zadnja šahta se punila, kanalizacija izlivala. Širio se veliki smrad. Izgradnjom kanalizacione mreže u ovom delu naselja povezaćemo ulice Dobrosava Đorđevića i Braće Mitić, a postojeću kanalizacionu mrežu stavićemo u bolju funkciju, rekao je Bulatović

*Završetkom ovih radova, otpadne vode iz ove dve ulice biće prihvatane, i neće više biti izlivanja, naglasio je Igor Vučić, v. d. direktora JKP „Naisus“, koje vrši radove u oblasti rekonstrukcije fekalne kanalizacije

Radovi na rekonstrukciji i izgradnji kanalizacione mreže u ulicama Dobrosava Đorđevića i Braće Mitić u Gornjem Komrenu privode se kraju, a kako kaže gradonačelnik Niša, Darko Bulatović, za pet, šest dana žitelji ovog dela naselja moći će da odahnu.
-Za pet, šest dana 30 domaćinstava biće priključeno na kanalizacionu mrežu, rekao je juče Bulatović, koji je sa saradnicima i predstavnicima GO Crveni Krst, na čijoj teritoriji se nalazi ovo naselje, obišao radove.
Kako je dodao, meštani Gornjeg Komrena zatražili su pomoć od Grada zbog izlivanja kanalizacije, i rukovodstvo je odmah reagovalo.
-Radimo ono što smo pre mesec i po dana obećali građanima. Kanalizaciona mreža nije bila u potpunosti završena, zadnja šahta se punila, kanalizacija izlivala. Širio se veliki smrad. Izgradnjom kanalizacione mreže u ovom delu naselja povezaćemo ove dve ulice, a postojeću kanalizacionu mrežu stavićemo u bolju funkciju. Vrednost radova je oko 1.500.000 dinara, a sredstva su opredeljena iz programa održavanja. Povezivanjem ova dva dela, neće više biti izlivanja otpadnih voda, istakao je Bulatović.
Dužina kanalizacione mreže je 130 plus 50 metara, a radove izvodi JKP „Naisus“.
-Naše preduzeće vrši radove u oblasti rekonstrukcije fekalne kanalizacije. Završetkom ovih radova, otpadne vode iz ove dve ulice biće prihvatane, i neće više biti izlivanja, naglasio je v. d. direktora JKP „Naisus“ Igor Vučić.
Predsednik Saveta građana Gornjeg Komrena, Radomir Jovanović, iskoristio je priliku da se zahvali gradonačelniku i nadležnima što su saslušali problem žitelja ovog naselja i odmah reagovali.
-Ovim radovima biće završena sekundarna kanalizaciona mreža. Najveći problem nam je pravilo izlivanje fekalija. Još nekih 50 metara i gotovo, rekao je Radomir Jovanović iz Gornjeg Komrena.

LEG:KOMPLETIRA SE SEKUNDARNA KANALIZACIONA MREŽA:gradonačelnik Bulatović obišao radove
LEG:GRAD IZAŠAO U SUSRET MEŠTANIMA:na kanalizaciju se priključuje još 30 domaćinstava

(Projekat „Nišlije se uključuju u odlučivanje“ sufinansiran iz budžeta grada Niša)